ཕྱི་ལོ་ ༢༠༡༠ ལོའི་མི་འབོར་ཞིབ་གཤེར་ལ་གཞིགས་ན། རྒྱ་ནག་སྤྱི་མཐུན་རྒྱལ་ཁབ་ཀྱི་ཁ་ཆེའི་མི་འབོར་ནི་ས་ཡ་ ༢༢ དང་གྲངས་ཆུང་ ༥ དང་། དེའི་ཁོངས་ནས་ཧུའེ་ཁ་ཆེ་ས་ཡ་ ༡༠ དང་གྲངས་ཆུང་ ༦། ཡུ་གུར་ཁ་ཆེ་ས་ཡ་ ༡༠ དང་གྲངས་ཆུང་ ༡། ཀཱ་ཛག་ Kazakh ཁ་ཆེ་ས་ཡ་ ༡ དང་གྲངས་ཆུང་ ༥། ཀར་གི་ཛེ་ Kyrgyz ཁ་ཆེ་ ༡༨༧༠༠༠། ཏཱ་ཇིག་ཁ་ཆེ་ ༥༡༠༠༠། ཨུ་ཛེ་བེག་ Uzbek ཁ་ཆེ་ ༡༠༦༠༠ བཅས་ཡོད། ཧུའེ་ཁ་ཆེས་གཙོ་བོ་རྒྱ་སྐད་དང་། ཏཱ་ཇིག་གིས་པར་ཤི་ཡཱ་དང་འབྲེལ་བའི་རྒྱ་གར་དང་ཡོ་རོབ་ཀྱི་སྐད། དེ་མིན་གཞན་ཚང་མས་ཏུར་ཀིའི་སྐད་ལུགས་བེད་སྤྱོད་བྱེད་ཀྱི་ཡོད། ཧུའེ་རྒྱ་རིགས་རྣམས་སྲིད་གཞུང་གིས་ངོས་འཛིན་བྱེད་པའི་རྒྱ་ནག་གི་མི་རིགས་ལྔ་བཅུ་ང་དྲུག་ནང་ནས་ཐུན་མོང་མ་ཡིན་པ་ཞིག་ཡིན་ཅིང་། དེའི་ཆོས་ལུགས་ (ཁ་ཆེའི་ཆོས་) ནི་ཁོང་ཚོའི་ཆིག་སྒྲིལ་གྱི་ངོ་བོ་གཅིག་པུ་དེ་ཡིན། ཁོང་ཚོར་གཅིག་འགྱུར་གྱི་མ་སྐད་མེད་ཅིང་ཧུའེ་རྒྱ་རིགས་དང་ཕན་ཚུན་གཉེན་སྒྲིག་བྱས་ཏེ་རྒྱ་ནག་ནང་གི་གྲོང་ཁྱེར་དང་གྲོལ་བརྡལ་ཁག་ཕལ་ཆེ་བའི་ནང་བཅའ་སྡོད་བྱེད་ཀྱི་ཡོད། ཁོང་ཚོར་རང་སྐྱོང་གི་ས་ཁུལ་ཞིག་ཡོད་པ་ནི། རང་སྐྱོང་ལྗོངས་གཉིས་དང་རང་སྐྱོང་ཁུལ་དགུ་སྟེ། ཀན་སུའུ་ལྷོ་ཕྱོགས་དང་ནང་སོག་དབར་གནས་པའི་ནན་ཤིའི་ Ningxia ས་ཁུལ་དེ་ཡིན། རྒྱ་ནག་གི་སྐད་དུ་ཧུའེ་ཞེས་པ་དེ་རྒྱ་ནག་ཕྱི་ནང་གཉིས་ཀར་གནས་པའི་ཁ་ཆེ་ཀུན་ལའང་གོ་བ་ཡིན།